31. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ ΚΑΙ ΔΗΜΟΣΙΩΝ ΕΡΓΩΝ Αριθ. 2921 της 19 Φεβρ./21 Μαρτ. 1960 (ΦΕΚ Β' 120) Περί συστάσεως Υπηρεσιών Ερεύνης Παραπόνων παρά ταις Γεν. Διευθύνσεσι Μεταφορών και Ταχυδρομείων. Έχοντες υπ’ όψιν: 1)Τας διατάξεις του άρθρ. 1 του Ν.Δ. 3983/59 (ΦΕΚ 197 Τεύχος Α') "περί μέτρων τινών προς βελτίωσιν της λειτουργίας των Δημοσίων Υπηρεσιών" εν συνδυασμώ προς τας του Α.Ν. 1671/51 "περί Υπουργικού Συμβουλίου και Υπουργείων" ως ετροποποιήθη και συνεπληρώθη υπό του Νόμ. 3076/54 ως και τας διατάξεις του Π.Δ. της 29/1-28.2.28 και του από 7/4-17.4.53 Β.Δ/τος (ΦΕΚ Α' 93) της 17.4.53) "περί καταργήσεως των Γενικών Δ/νσεων Πολιτικής Αεροπορίας και Αυτοκινήτων του Υπουργείου Συγκ/νιών ως και του Ν.Δ. από 18/7.8.53 ΦΕΚ Α' 208 της 6.8.53. 2)Την ανάγκην της αμέσου πραγματοποιήσεως των σκοπών του ως άνω Νόμου, αποφασίζομεν: Α'.Συνιστώμεν παρά ταις κατωτέρω Γενικαίς Δ/νσεσι του Υπουργείου Συγκοινωνιών και Δημοσίων Έργων τας εξής Υπηρεσίας Ερεύνης παραπόνων, υπαγομένας απ’ ευθείας ημίν και λειτουργούσας υπό την άμεσον εποπτείαν ημών. α)Υπηρεσίαν Ερεύνης Παραπόνων παρά τη Γενική Δ/νσει Μεταφορών (Νικηφόρου 16), ήτις θα επιλαμβάνηται των αναφυομένων παραπόνων επί θεμάτων υπαγομένων εις την αρμοδιότητα της εν λόγω Γενικής Δ/νσεως. β)Υπηρεσίαν Ερεύνης Παραπόνων παρά τη Γενική Δ/νσει Ταχυδρομείων οδός Αργεντινής 4, ήτις θα επιλαμβάνηται των αναφυομένων παραπόνων επί θεμάτων υπαγομένων εις τας αρμοδιότητας των Γενικών Δ/νσεων Ταχυδρομείων, Τηλεπικοινωνιών, Ταχυδρομικού Ταμιευτηρίου και Υπηρεσίας Πολ. Αεροπορίας. Β'.Έργον των ανωτέρω Υπηρεσιών είναι να δέχωνται παράπονα των Πολιτών, να εξετάζωνται μέσω των αρμοδίων Δ/νσεων του Υπουργείου το βάσιμον αυτών και εκ της ερεύνης των παραπόνων τούτων να επισημαίνωσιν τυχόν ολιγωρίαν και παραλείψεις των αρμοδίων υπαλλήλων του Υπουργείου ή άλλας ατελείας των υπηρεσιών, οφειλομένας εις διαφόρους λόγους ή και εις την κειμένην Νομοθεσίαν, τέλος δε να υποδεικνύωσιν ημίν τα κατά την κρίσιν αυτών αναγκαία νομοθετικά και διοικητικά μέτρα θεραπείας. Γ'.Προς πραγματοποίησιν των ανωτέρω σκοπών αι ειρημέναι υπηρεσίαι καθίστανται αρμόδιαι όπως κατά το στάδιον της εξετάσεως των παραπόνων ζητώσι σχετικάς πληροφορίας εγγράφως και επιβοηθητικώς καθ’ οιονδήποτε άλλον τρόπον αύται κρίνωσιν πρόσφορον εν εκάστη συγκεκριμένη περιπτώσει. Αι ζητούμεναι πληροφορίαι δέον να επεκτείνωνται και πέραν των αμέσως προς το παράπονον σχετιζομένων θεμάτων, εφ’ όσον τούτο δύναται να συντελέση εις την μόρφωσιν γνώμης επί της βασιμότητος ή μη του παραπόνου, η έκτασις όμως των παρ’ εκάστης αρμοδίας υπηρεσίας (ή υπαλλήλου) ζητουμένων πληροφοριών δεν δύναται να υπερβαίνη τα όρια της αρμοδιότητος των Υπηρεσιών τούτων. 2.Αι αρμόδιαι υπηρεσίαι (ή υπάλληλοι) καθ’ ων εγείρονται τα παράπονα υποχρεούνται άμα ως ζητηθώσιν αι πληροφορίαι να απαντώσιν εγγράφως και συγκεκριμένως κατά προτεραιότητα έναντι των λοιπών υπηρεσιακών απασχολήσεων ίνα μη χρονίζη η επί του παραπόνου ενδεδειγμένη λύσις. 3.Εάν το παράπονον στρέφεται προσωπικώς καθ’ υπαλλήλου, θα ζητήται έγγραφος απάντησις του υπαλλήλου, ως και υπεύθυνος γνώμη του Προϊσταμένου του Δ/ντού, προκειμένου όμως περί παραπόνου στρεφομένου καθ’ υπαλλήλου από 1ου βαθμού και άνω η αρμοδιότης του Προϊσταμένου της υπηρεσίας Παραπόνων θα ασκήται αμέσως υφ’ ημών. 4.α)Εάν παράπονον άπτηται των αρμοδιοτήτων πλειόνων Υπουργείων αι κατά την παρ. Α' Υπηρεσίαι θα ενεργώσι κατά τα ανωτέρω καθ’ ο μέρος το παράπονον αφορά τας αρμοδιότητας του Υπουργείου Συγκοινωνιών, καθ’ ο δε τα άλλα Υπουργεία θα ζητώσι πληροφορίας παρά των Υπηρεσιών Ερεύνης Παραπόνων, των Υπουργείων τούτων, ελλείψει δε τοιούτων παρά των αρμοδίων Υπηρεσιών, β)Εν τη περιπτώσει ταύτη αρμοδία υπηρεσία δια την θεραπείαν του παραπόνου είναι εκείνη η οποία κατά τον Νόμον ορίζεται ως τοιαύτη δια την τελικήν ρύθμισιν του ανακύψαντος ζητήματος. 5.Κατ’ αναλογίαν εφαρμόζονται τα ανωτέρω (παρ. 4β) προκειμένου περί παραπόνων ων η λύσις ανάγεται εις την αρμοδιότητα των Νομαρχιών και των παρ’ αυταίς Γραφείων Πληροφοριών και Παραπόνων (άρθρ. 3 του Ν.Δ. 3983/1959) προκειμένου όμως περί παραπόνων δια την θεραπείαν των οποίων η κειμένη Νομοθεσία ορίζει υπάλληλον αρμοδιότητος μεταξύ Κεντρικής Υπηρεσίας του Υπουργείου και Νομαρχιών, η έρευνα θα ενεργήται υπό των δια της παρούσης συνιστωμένων ως άνω Υπηρεσιών, εν τη αρμοδιότητι εκάστης τούτων, εις δεύτερον βαθμόν, εάν εξηντλήθη ήδη η αρμοδιότης του Νομάρχου ή εάν το παράπονον αφορά εις πλημμελή ή παράνομον ενέργειαν τούτου. Δ')(Ορίζονται ονόματα τοποθετουμένων εις τας ως άνω υπηρεσίας υπαλλήλων). Ε'.Πάσα άλλη λεπτομέρεια, ως προς τον τρόπον λειτουργίας των δια της παρούσης συνιστωμένων ως άνω Υπηρεσιών κανονισθήσεται δια νεωτέρων αποφάσεων. (Αντί της σελ. 15(α) Σελ. 15(β) 190-01 « Υπουργείο Υποδομών, Μεταφορών και Δικτύων » 21.Α.α.31 